รัฐบาลไทย-ข่าวทำเนียบรัฐบาล-นายกรัฐมนตรีรับฟังบรรยายสรุปโครงการระบบระบายน้ำแม่น้ำตรัง เร่งให้ดำเนินการแล้วเสร็จภายในปี 2561 เพื่อแก้ไขปัญหาให้กับประชาชน
วันศุกร์ที่ 8 ธันวาคม 2560
นายกรัฐมนตรีรับฟังบรรยายสรุปโครงการระบบระบายน้ําแม่น้ําตรัง เร่งให้ดําเนินการแล้วเสร็จภายในปี 2561 เพื่อแก้ไขปัญหาให้กับประชาชน
นายกรัฐมนตรีรับฟังบรรยายสรุปโครงการระบบระบายน้ําแม่น้ําตรัง เร่งให้ดําเนินการแล้วเสร็จภายในปี 2561 เพื่อแก้ไขปัญหาให้กับประชาชน
วันนี้ (8 ธันวาคม 2560) เวลา 08.45 น. พลเอก ประยุทธ์ จันทร์โอชา นายกรัฐมนตรี พร้อมคณะ ประกอบด้วย พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ นายไพรินทร์
ชูโชติถาวร รัฐมนตรีช่วยว่าการกระทรวงคมนาคม พลเอก วิลาศ อรุณศรี เลขาธิการนายกรัฐมนตรี พลโท สรรเสริญ แก้วกําเนิด โฆษกประจําสํานักนายกรัฐมนตรี เดินทางถึงท่าอากาศยานตรัง เพื่อลงพื้นที่ตรวจเยี่ยมสถานการณ์อุทกภัยและติดตามการช่วยเหลือแก้ไขปัญหาน้ําท่วม พร้อมพบปะให้กําลังใจผู้ประสบภัยจังหวัดตรัง
จากนั้น เวลา 9.20 น. นายกรัฐมนตรี พร้อมคณะเดินทางมายังบริเวณสะพานคลองช้าง ตําบลบางรัก อําเภอเมือง จังหวัดตรัง เพื่อรับฟังบรรยายสรุปโครงการระบบระบายน้ําแม่น้ําตรังจากนายประพิศ จันทร์มา รองอธิบดีกรมชลประทานฝ่ายก่อสร้าง
รองอธิบดีกรมชลประทานฝ่ายก่อสร้างบรรยายสรุปโครงการระบบระบายน้ําแม่น้ําตรังว่า แม่น้ําตรังมีศักยภาพในการรับน้ําประมาณ 720 ลบ.ม./วินาที ในคราวเกิดอุทกภัยจะมีประมาณน้ําไหลผ่านสูงถึง 1,467 ลบ.ม./วินาที ทําให้มีน้ําส่วนเกินประมาณ 750 ลบ.ม./วินาที ทําให้น้ําล้นข้ามคันกั้นน้ําเข้าท่วมพื้นที่สร้างความเสียหายให้กับราษฎรเป็นจํานวนมาก กรมชลประทานจึงริเริ่มก่อสร้างโครงการระบบระบายน้ําแม่น้ําตรังขึ้นในปี 2559 โดยแล้วเสร็จภายในปี 2561 ลักษณะโครงการประกอบด้วยการก่อสร้างประตูระบายน้ําจํานวน 2 แห่ง และขุดคลองผันน้ําท้องคลองกว้าง 102 เมตร ยาว 7.55 กิโลเมตร เริ่มขุดจากบ้านหนองตรุด ตําบลหนองตรุดถึงตําบลบางรัก สามารถรองรับปริมาณน้ําส่วนเกินจํานวน 750 ลบ.ม./วินาที ทั้งนี้ เมื่อก่อสร้างโครงการเสร็จแล้วจะสามารถบรรเทาอุทกภัยพื้นที่รวมประมาณ 10,525 ไร่ ได้แก่ พื้นที่ตําบลหนองตรุด ตําบลนาโต๊ะ หมิงและตําบลบางรัก อําเภอเมือง จังหวัดตรัง และในช่วงที่ไม่มีอุทกภัย สามารถเป็นแหล่งกักเก็บน้ําไว้ใช้ได้ประมาณ 3.20 ล้าน ลบ.ม. มีพื้นที่ได้รับประโยชน์ประมาณ 10,000 ไร่ นอกจากนั้นยังช่วยเสริมการผลิตน้ําประปาเพื่อใช้อุปโภคบริโภคอีกจํานวน 1.74 ล้าน ลบ.ม.
ภายหลังการรับฟังบรรยายสรุป นายกรัฐมนตรีกล่าวว่า การดําเนินโครงการอะไรก็ตามต้องคํานึงถึงประชาชนเป็นหลัก ในส่วนของโครงการระบบระบายน้ําแม่น้ําตรังต้องสร้างความเข้าใจ ยึดหลักความร่วมมือเป็นหลัก ที่สําคัญจะต้องไม่มีผลกระทบสร้างความเดือดร้อนกับประชาชนที่อาศัยอยู่ในบริเวณดําเนินโครงการ พร้อมกล่าวแสดงความเห็นใจประชาชนที่ประสบอุทกภัย ยืนยันรัฐบาลจะทําอย่างเต็มที่เพื่อแก้ไขปัญหาทั้งระบบ แต่ขอให้เข้าใจว่าการทํางานบ้างครั้งมีอุปสรรคไม่ว่าจะเป็นเรื่องของผลกระทบ EIA รวมถึงการคัดค้านของประชาชนด้วย แต่ก็พร้อมจะหารือร่วมกัน เพื่อให้สามารถดําเนินต่อไปได้ พร้อมกันนี้ นายกรัฐมนตรีได้กําชับให้กรมชลประทานเร่งดําเนินการโครงการระบบระบายน้ําแม่น้ําตรังให้แล้วเสร็จตามแผนงานภายในปี พ.ศ.2561 เพื่อช่วยแก้ไขปัญหาให้กับประชาชนต่อไป
โอกาสนี้ นายกรัฐมนตรีได้สนทนาธรรมกับพระครูปัญญา วชิราภรณ์ เจ้าอาวาสวัดนาเมืองเพชร โดยเจ้าอาวาสได้ฝากให้นายกรัฐมนตรีช่วยแก้ไขปัญหาน้ําท่วมบริเวณแม่น้ําตรังเขตอําเภอเมืองอย่างยั่งยืน ซึ่งเป็นพื้นที่ได้รับผลกระทบน้ําท่วมมายาวนานกว่า 70 ปี ทั้งนี้ เจ้าอาวาสฯ ได้กล่าวว่า ทางวัดพร้อมสร้างการรับรู้และช่วยทําความเข้าใจกับประชาชนในพื้นที่ หากรัฐบาลดําเนินโครงการแก้ไขปัญหา
จากนั้น นายกรัฐมนตรีพร้อมคณะเดินทางต่อไปยังหอประชุมโรงเรียนจุฬาภรณราชวิทยาลัยเพื่อพบปะให้กําลังใจและมอบถุงยังชีพแก่ผู้ประสบภัยในพื้นที่อําเภอเมือง จังหวัดตรัง
.....................
กลุ่มประชาสัมพันธ์และเผยแพร่ สํานักโฆษก